טנקים בשירות צה"ל

[ממוזער|250px|סדרת ה'''[מרכבה (טנק)|מרכבה** היא סדרת [[טנק מערכה|טנקי מערכה]] [[ישראל]]יים שכוללת ארבעה דורות: [[מרכבה סימן 1]], [[מרכבה סימן 2]], [[מרכבה סימן 3]] ו[[מרכבה סימן 4]]. הדגם החדש ביותר הוא ה[[מרכבה סימן 4 ברק]]. כיום כל הטנקים של חיל השריון הם מסדרת המרכבה.]]
**טנק** הוא [[רכב קרבי משוריין]] החמוש בדרך כלל ב[[תותח]] וב[[מקלע]]ים. ה[[טנק]] מוגן ב[[מיגון|שריון]] עבה, העוזר לו לשרוד את האש של האויב בשדה הקרב. ערך זה סוקר את הטנקים שהיו ונמצאים בשימוש **חיל השריון** ויחידות עצמאיות נוספות (של שריון) ב-**צבא ההגנה לישראל** (צה"ל). בסך הכל לצה"ל יש למעלה מ-1,500 טנקים מדגמים שונים בשירות פעיל.

== סקירה כללית ==

בתחילת דרכו, [[צה"ל]] לא [[רכש]] טנקים באופן מסודר אלא קיבץ טנקים מיושנים בדרכים שונות, עקב מגבלות מדיניות וחוסר ניסיון של צבא שרק נולד. כתוצאה מכך נוצר מצב בעייתי של ריבוי דגמי טנקים. המגוון הרחב הקשה על תחזוקת וחימוש הטנקים וגרם לבעיות בשיתוף כל הכלים במערכות הקרב.

עד סמוך למבצע קדש סוג הטנק היחיד של חיל השריון היה ה[[M4 שרמן|שרמן]] (מאוחר יותר שודרג ל[[M4 שרמן#השרמן בצה"ל|סופר שרמן]]) שצוותו כלל 5 לוחמים (מפקד, תותחן, טען-קשר, נהג ומיקלען). סמוך למבצע קדש הגיעו טנקי [[AMX-13]] ה[[צבא צרפת|צרפתיים]] שהיו [[סוגי טנקים#טנק קל|טנקים קלים]], ובין השאר, סייעו ל[[חטיבת הצנחנים|צנחנים]] ב[[קרב המיתלה]]. שני [[מערכת מודל|דגמים]] אלו יצאו משירות לאחר מלחמת ששת הימים.
לפני מלחמת ששת הימים החלו לקלט טנקי [[M48 פטון]] האמריקאיים וה[[צנטוריון]] הבריטי.

לאחר המלחמה שיפר צה"ל את טנקי ה-M48 והצנטוריון ל[[מגח]] ו[[שוט קל]] בהתאמה.

חלק מטנקי השלל ממלחמת ששת הימים היו טנקים סובייטיים מדגמי [[T-55/54|T-54 ו-T-55]] שהוכנסו לשימוש מבצעי בצה"ל ונקראו "[[טירן (טנק)|טירנים]]". ואחרי מלחמת יום הכיפורים נכנס 120 יחידות מטנקי השלל של T-62 לשרות בצה"ל.

ניסיון לרכוש מ[[הממלכה המאוחדת|בריטניה]] את טנק ה[[צ'יפטיין]] לא יצא לפועל בגלל לחץ ערבי וכתוצאה מכך הוחלט על פיתוח טנק תוצרת ישראל. ב-1970 החל [[משרד הביטחון]] לפתח את טנק המרכבה והדגם הראשון שלו, [[מרכבה (טנק)#מרכבה סימן 1|מרכבה סימן 1]], נכנס לשירות ב-1980. הטנק ערך טבילת אש במלחמת לבנון שבמהלכה התגלו כשלים הנדסיים במערכת [[בקרת ירי (יבשה)|בקרת האש]] שלו, אך למרות זאת נחשב להצלחה. בעקבות זאת הוחלט על המשכת פיתוח סדרת המרכבה שהפכה לטנק המערכה העיקרי של צה"ל בשנות ה-2000. במהלך [[האינתיפאדה השנייה]] פעלו טנקי מגח 6 ו-[[מגח#מגח 7א', מגח 7ג'|7]] לצד טנקי [[מרכבה (טנק)#מרכבה סימן 2|מרכבה סימן 2]] ו[[מרכבה (טנק)#מרכבה סימן 3|מרכבה סימן 3 ב"ז]] שהוסבו ל[[לוחמה בשטח בנוי]]. בשנים 2003–2004 הוצאו טנקי המגח מ[[שירות בצה"ל|שירות סדיר]] והוחלפו בטנקי [[מרכבה (טנק)#מרכבה סימן 4|מרכבה סימן 4]] שהוכיחו את יעילותם בלחימה ב[[רצועת עזה]]. ב-2009 החל חיל השריון בקליטת טנקי [[מרכבה סימן 4]]מ עם [[מערכת הגנה אקטיבית]] "[[מעיל רוח (מערכת נשק)|מעיל רוח]]" ובסוף 2012 הוסבו כל טנקי [[חטיבה 401]] לטנקי מרכבה סימן 4מ. ב-2014 החלו בהסבת [[חטיבה 7]] מטנקי מרכבה סימן 2 לטנקי מרכבה סימן 4מ גם כן, וזאת הסתיימה ב-2016. ב-2019 הוסבה [[חטיבה 188]] ל[[מרכבה סימן 4מ 400]] וב-2023 קלטה חטיבה 401 את הדגם המתקדם ביותר - [[מרכבה סימן 4 ברק]] - שעתיד להיכנס לכלל החטיבות הסדירות ולהחליף את הטנקים הקיימים שיועברו למילואים.

כיום מפעיל חיל השריון טנקי מערכה על טהרת סדרת ה[[מרכבה (טנק)|מרכבה]]: ארבע חטיבות סדירות של [[מרכבה סימן 4מ]] ו[[מרכבה סימן 4 ברק]] (הטנק המתקדם ביותר בחיל ואחד המתקדמים ביותר בעולם), חטיבות המילואים מפעילות טנקי מרכבה סימן 3 ב"ז (שדרוג של מרכבה סימן 3), ו[[מרכבה סימן 4]]. הטנקים חמושים ב[[תותח תע"ש 120 מ"מ]] שיורה מגוון פגזים, בהם [[חודרן קינטי|חץ-ח"ש]], [[חלולן]], [[כלנית (פגז)|כלנית 120 מ"מ]] (רב-תכליתי) ו[[חצב (פגז)|חצב 120 מ"מ]] (נגד מבנים וחי"ר מבוצר). בנוסף הטנקים חמושים ב[[מקלע]]י [[מאג]] [[7.62x51 מ"מ נאט"ו|7.62 מ"מ]], מקלעים כבדים [[M2 בראונינג]] [[12.7x99 מ"מ נאט"ו|0.5]] ו[[מרגמה|מרגמות]] [[מרגמה 60 חש"ן|60 חש"ן]].

פלוגות הסיור ([[פלס"ר שריון]]) והפלוגות המסייעות ([[פלמ"ס]], [[מסייעת שריון]]) מפעילים אמצעי לחימה נוספים בהם רובי [[M16]] ו-[[M4A1]], מקלעי [[נגב (מקלע)|נגב]] ו[[מאג]], רכבי [[HMMWV]], [[נגמ"ש]]ים ו[[מרגמה|מרגמות]] כולל [[קשת (מרגמה)|מרגמת קשת 120 מ"מ]].

== רשימת טנקים ==

הטבלה הבאה מסדרת את דגמי הטנקים ששרתו בצה"ל ב**חיל השריון הישראלי''' ומחוצה לו, לפי שנות כניסה לשירות. לחלק מהטנקים לא נתון עובי במ"מ של השריון, אלא מצוין רק סוג השריון. הסיבה לכך היא שברוב הטנקים החדשים הנתון המדויק של עובי השריון מסווג.

## לקריאה נוספת
* 

## קישורים חיצוניים
* 

## הערות שוליים

*
קטגוריה:טנקים
קטגוריה:חיל השריון הישראלי
קטגוריה:צה"ל: אמצעי לחימה